OpenLLM-France/wikimedia huggingface dataset:
# KR Reykjavík

El Knattspyrnufélag Reykjavíkur és un club de futbol islandès de la ciutat de Reykjavík.
En islandès el seu nom significa "Reykjavík Futbol Club", i també és conegut pel seu nom abreujat: KR o KR Reykjavík. És l'equip més antic i amb millor palmarès del país.

## Història

El KR va ser fundat el 16 de febrer de 1899 com a FK Reykjavik. Guanyà el campionat inicial del 1912 i després de la victòria el club escollí els colors del campió anglès d'aquell any, el Newcastle United FC. El 1915 adopta el nom actual. El 1918 se li uneix el FR Vesturbæjar Reykjavik i el Hédinn Reykjavik. Fou el primer club islandès que disputà una competició europea, el 1964.
A més del futbol, el club té actualment nombroses seccions, com ara, basquetbol, bàdminton, tennis taula, bowling, dards, handbol, esquí, lluita islandesa i natació.

## Jugadors destacats

* Eiður Smári Guðjohnsen
* Rúnar Kristinsson
* Indriði Sigurðsson
* Bjarni Felixson
* Þórólfur Beck
* Kjartan Henry Finnbogason
* Kristján Örn Sigurðsson
* Birkir Kristinsson
* Ellert B. Schram
* Ríkharður Daðason
* Brynjar Gunnarsson
* Arnar Gunnlaugsson
* Pétur Marteinsson
* Ólafur Gottskálksson
* Veigar Páll Gunnarsson

## Palmarès

* Lliga islandesa de futbol: 27 1912, 1919, 1926, 1927, 1928, 1929, 1931, 1932, 1934, 1941, 1948, 1949, 1950, 1952, 1955, 1959, 1961, 1963, 1965, 1968, 1999, 2000, 2002, 2003, 2011, 2013, 2019
* Copa islandesa de futbol: 12 1960, 1961, 1962, 1963, 1964, 1966, 1967, 1994, 1995, 1999, 2008, 2011
* Copa de la Lliga islandesa de futbol: 3 1998, 2001, 2005

## Referències

* ↑ «Á þessum degi» (en islandès). Morgunblaðið, 15-02-2014. [Consulta: 11 desembre 2021].

## Enllaços externs

* Web oficial
* Web oficial secció de futbol
* Web de seguidors Arxivat 2011-09-29 a Wayback Machine.
# Magatzems militars

Els Magatzems militars és una obra de les Franqueses del Vallès (Vallès Oriental) inclosa a l'Inventari del Patrimoni Arquitectònic de Catalunya.

## Descripció

És un conjunt de deu edificis alineats de forma paral·lela; tots ells són iguals. Es tracta de naus de planta rectangular, sense compartimentacions als seu interior i de planta baixa. Estan coberta amb teulada a doble vessant. Tenen el capcer de forma semicircular, tant els peus com a la capçalera, amb uns emmarcaments de pilars a les cantonades. A ambdós costats s'obren dues grans portes allindades. A les cares laterals hi ha deu finestres quadrangulars, situades sota la teula.

## Història

L'any 1946 el terreny va ser apropiat per l'estat a l'empresa Magi-Congost al poc temps van començar les obres de construcció dels magatzems militars. Aquests han tingut sempre aquesta funció.

## Referències

* 1 2 «Magatzems militars». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 18 juliol 2018].
# Asílids

Els asílids (Asilidae) són una família de dípters braquícers de l'infraordre dels asilomorfs de distribució mundial. Segons les darreres estimacions conté 555 gèneres i 7531 espècies.

## Característiques

Són mosques robustes amb espines a les potes, un bigoti de pèls dens i amb tres ocels en una depressió entre els dos grans ulls compostos. Els pèls serveixen per protegir la cara quan combat amb les seves preses. La probòscide és curta i forta, amb ella injecta a les seves preses una saliva amb enzims neurotòxics i proteolítics. La saliva serveix per paralitzar a les víctimes i per preparar-les per a la digestió. A continuació absorbeix l'aliment liquat.

## Història natural

S'alimenten d'altres mosques, diverses abelles i vespes, libèl·lules, llagostes i també d'aranyes. Les femelles dipositen els seus ous en una varietat de substrats. Les larves es troben sovint en la matèria orgànica en descomposició, en fems o en fusta semipodrida, i també a terra. En la majoria de les espècies les larves són omnívores i solen menjar els ous i larves d'altres insectes. El cicle vital complet pot portar d'un a tres anys.

## Galeria d'imatges

* Asílids aparellant-se
* Cap de Efferia aestuans
* Efferia aestuans femella
* Asílid
* Neoitamus cyanurus
* Choerades fimbriata
* Dasypogon diadema
* Asílid
* Promachus vertebratus
* Amb la seva presa, una libèl·lula

## Referències

* ↑ Pape, T., Blagoderov, V., & Mostovski, M. B. (2011). Order Diptera Linnaeus, 1758. Animal biodiversity: An outline of higher-level classification and survey of taxonomic richness. Zootaxa, 3148(237), 222-229.
* Borror, D. J., DeLong, D. M., Triplehorn, C. A.(1976) cuarta edición. An introduction to the study of insects. Holt, Rinehart and Winston. New York, Chicago. ISBN 0-03-088406-3
* Geller-Grimm F (2003): Photographic atlas and identification key to the robber flies of Germany (Diptera: Asilidae), CD-ROM, Amphx-Verlag Halle (Saale). ISBN 3-932795-18-0
* Hull FM (1962): Robber flies of the world., Bulletin of the United States National Museum 224 (1, 2): 1-907; Washington.
* Lavigne RJ (2003): Evolution of courtship behaviour among the Asilidae (Diptera), with a review of courtship and mating. Studia dipterologica 9(2)(2002): 703-742
* Musso JJ (1978): Recherches sur le développement, la nutrition et l'écologie des Asilidae (Diptera - Brachycera), Aix-*Marseille: These université de droit, d'èconomie et des sciences: 312 S.
* Oldroyd H (1969): Tabanoidea and Asiloidea, Handb Ident British Insects 9(4). London
* Papavero N (1973): Studies of Asilidae (Diptera) systematics and evolution. I. A preliminary classification in subfamilies., Arquivos de Zoologia do Estado de São Paulo 23: 217-274; São Paulo.
* Wood GC (1981): Asilidae, In: McAlpine JF, Peterson BV, Shewell GE, Teskey HJ, Vockeroth JR, Wood DM,(Hrsg.): Manual of Nearctic Diptera. Volume 1., Research Branch, Agriculture Canada, Monographs 27: : 549-573; Ottawa.

## Enllaços externs

* Família Asilidae en Bugguide.net (anglès)
* Asilidae Fritz Geller-Grimm (anglès)
* Diptera.info (anglès)
# Ericins

Els ericins (Erycinae) són una subfamília de serps de la família Boidae que inclou espècies constrictores de mida petita, agrupades en tres gèneres diferents.

## Característiques

El seu nom és per diferenciar-la de la família Pythonidae, ja que en aquesta família de les pitons, algunes com la pitó reticulada (Python reticulatus) són de mides descomunals. A diferència de la família dels Boinae, són serps discretament petites.
La mida d'aquesta família mai sobrepassa els 12 cm de longitud. No obstant això, pot ser que hi hagi exemplars que puguin superar aquest límit però no per arribar a un gran grandària. La seva característica del cap és que no es diferencien de les pitons i la seva cua és molt estreta.

## Comportament

La majoria d'aquestes serps passen la major part del seu temps sota de la superfície de la sorra, amb només els ulls o el cap exposada a la superfície. Quan s'acosta una presa, es llancen de la sorra, per mossegar-la, emprant constricció per matar-la. S'alimenten principalment de rosegadors, encara que sargantanes i ocells també formen part de la seva dieta.

## Gèneres

* Charina
* Eryx
* Gongylophis

## Referències

* McDiarmid RW, Campbell JA, Touré T. 1999. Snake Species of the World: A Taxonomic and Geographic Reference, vol. 1. Herpetologists' League. 511 pp. ISBN 1-893777-00-6 (series). ISBN 1-893777-01-4 (volume).
* "Erycinae". Integrated Taxonomic Information System. http://www.itis.gov/servlet/SingleRpt/SingleRpt?search_topic=TSN&search_value=563897.

## Enllaços externs

* http://www.serpientes-snakes.com.ar Arxivat 2018-04-20 a Wayback Machine.
* The Sand Boa Page a Kingsnake.com.
# Combrit

Combrit (en bretó Kombrid) és un municipi francès, situat a la regió de Bretanya, al departament de Finisterre. L'any 2006 tenia 3.394 habitants. El 29 de maig de 2008 el consell municipal va aprovar la carta Ya d'ar brezhoneg.

## Demografia

Evolució de la població Cassini :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1 145 | 1 392 | 1 340 | 1 516 | 1 617 | 1 640 | 1 623 | 1 696 | 1 616 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1 650 | 1 778 | 1 836 | 1 870 | 2 108 | 2 354 | 2 390 | 2 421 | 2 553 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 2 630 | 2 641 | 2 760 | 2 730 | 2 628 | 2 574 | 2 442 | 2 479 | 2 292 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 2 262 | 2 233 | 2 302 | 2 495 | 2 673 | 3 165 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 2001-2008 | Gérard Cariou | |
| 2008- | Jean-Claude Dupré | |

## Referències

* ↑ http://cassini.ehess.fr/ Des villages de Cassini aux communes d'aujourd'hui
# Machtum

Machtum (en luxemburguès: Meechtem; en alemany: Ehnen) és una vila de la comuna de Wormeldange, situada al districte de Grevenmacher del cantó de Grevenmacher. Està a uns 23 km de distància de la ciutat de Luxemburg.

## Persones notables

* Jean Mich, escultor.

## Referències

* ↑ «Machtum». [Consulta: 26 setembre 2015].
# KS Amica Wronki

El Klub Sportowy Amica Wronki fou un club de futbol polonès de la ciutat de Wronki.

## Història

L'equip va ser fundat el 1992 i ascendí a la primera divisió el 1995. Guanyà la copa polonesa tres temporades consecutives entre 1998 i 2000. El 2006 es fusionà amb Lech Poznań creant el KKS Lech Poznań, i el 2007 acabà desapareixent.

## Palmarès

* Copa polonesa de futbol:
** 1998, 1999, 2000
* Supercopa polonesa de futbol:
** 1998, 1999

## Referències

* ↑ «90minut.pl». Arxivat de l'original el 15 November 2010. [Consulta: 31 juliol 2023].
* ↑ «Poland Final Tables (1st and 2nd level)». rsssf.com. [Consulta: 9 abril 2017].
* ↑ «Poland - List of Cup Finals». rsssf.com. [Consulta: 9 abril 2017].
* ↑ «90minut.pl». Arxivat de l'original el 31 July 2023. [Consulta: 31 juliol 2023].

## Enllaços externs

* KS Amica Wronki - Lloc web oficial (polonès)
# Louis Nicolas Vauquelin

Louis Nicolas Vauquelin nascut el 16 de maig de l'any 1763 a Saint-André-d'Hébertot, Calvados, Normandia i traspassat el 14 de novembre de 1829 també a Saint-André-d'Hébertot, fou un farmacèutic i químic francès que destacà pel descobriment del crom, del beril·li i de l'asparagina.

## Biografia

La seva primera relació amb la química va ser com a ajudant d'un farmacèutic a Rouen des de 1777 fins a 1779. Gràcies a un capellà del seu poble va poder marxar a París, a fer feina amb uns altres apotecaris. Va ser per mor d'aquesta feina que va aconseguir cridar l'atenció d'Antoine François Fourcroy, un reconegut químic col·laborador de Lavoisier, i passà a ser el seu ajudant durant 7 anys (1783-1791). En 1791 va ser nomenat membre de la Académie des sciences i ajudà a editar la publicació científica Annales de Chimie. Hagué de marxar de França per fugir de la Revolució Francesa. Retornà el 1801 i fou nomenat professor de química al Collège de France, al Jardí de les Plantes, a l'Escola de Mines, a l'École polytechnique i a la facultat de medicina on substituí a Fourcroy el 1809. Fou professor de Mateu Orfila, el fundador de la toxicologia.

## Obra

En 1790 començà a fer publicacions pròpies, entre aquest any i 1829 es té constància de la redacció de 376 documents. Molts d'ells eren registres d'operacions analítiques. Va analitzar moltíssimes substàncies i aconseguí descobrir dos elements químics el crom, Cr, (1797) i el beril·li, Be, (1798).
* El beril·li (del grec βερυλλoς beril) o glucini (de l'anglès glucinium i aquest del grec γλυκυς, dolç) pel sabor de les seves sals, va ser descobert per Vauquelin en forma d'òxid en el beril i la maragda.
* El crom el va descobrir en un mineral procedent de Sibèria, un mineral taronja rogenc anomenat crocoita (PbCrO4). El nom de crom el va suggerir Fourcroy, que ve del grec Chroma que significa color, perquè el crom forma composts de colors.
Va ser capaç d'obtenir amoníac en estat líquid a pressió atmosfèrica. El 1806 va aïllar l'asparagina dels espàrrecs i va ser el primer aminoàcid que es va descobrir. També va descobrir la pectina, l'àcid màlic a les pomes, l'àcid camfòric i l'àcid quínic.

### Obres

* Instruction sur la combustion de végétaux, 1794
* Manuel de l'essayeur, Tours, 1799 et 1812
* Dictionnaire de chimie et de métallurgie, 1815
* Thèse sur les opérations chimiques et pharmaceutiques, 1820

## Referències

* ↑ Asimov, Isaac. «Vauquelin, Louis Nicolás». A: Enciclopedia biográfica de ciencia y tecnología : la vida y la obra de 1197 grandes científicos desde la antigüedad hasta nuestros dias (en castellà). Nueva edición revisada. Madrid: Ediciones de la Revista de Occidente, 1973, p. 202. ISBN 8429270043.
# Artrostilidina

Les artrostilidines (Arthrostylidinae) són una subtribu de bambús de la família de les poàcies, que comprèn 12 gèneres.

## Gèneres

* Actinocladum
* Alvimia
* Arthrostylidium
* Athroostachys
* Atractantha
* Aulonemia
* Colanthelia
* Elytrostachys
* Glaziophyton
* Merostachys
* Myriocladus
* Rhipidocladum
# Emil Abderhalden

Emil Abderhalden (9 de març de 1877, Oberuzwil - 5 d'agost de 1950, Zúric, Suïssa) fou un fisiòleg i bioquímic suís.

## Biografia

Durant la Primera Guerra Mundial destacà per la seva ajuda en l'evacuació de nens desnodrits d'Alemanya cap a Suïssa. Fou professor de fisiologia a la Universitat de Halle, els seus estudis se centraren en els aminoàcids i en les proteïnes. És conegut per haver inventat el 1912 una prova (la reacció Abderhalden) per determinar l'embaràs per la presència de la proteïna "estranya" a la sang. La prova, tanmateix, demostrà ser poc fiable i fou substituïda el 1928 per la prova Zondek-Ascheim.
Abderhalden fou considerat a Alemanya com el fundador de la bioquímica i era la base de molts treballs que se'n feren posteriorment.

## Obres

* La reacció d'Abderhalden.
* Tractat de fisiologia i química fisiològica.
* Fonaments de l'alimentació.
* Bioquímica de les vitamines.
* Manual dels mètodes bioquímics de treball. (En 107 volums)

## Referències

* ↑ «Google.es/books». [Consulta: 7 gener 2010].
# Enneàedre

Un enneàedre o enneaedre és un políedre que té nou cares. Hi ha 2.606 tipus d'enneaedres convexos, cadascun dels quals té un patró diferent de configuracions de vèrtexs, arestes i cares. Cap d'ells és regular.

## Referències

* ↑ Steven Dutch: How Many Polyhedra are There? Arxivat 2010-06-07 a Wayback Machine.

## Enllaços externs

* Weisstein, Eric W., «Nonahedron» a MathWorld (en anglès).
# Kharakhià

Kharakhià (en kazakh: Қарақия ойпаты, Kharakhià oilat significa 'Còctel negre' en turc) és una depressió que ocupa una gran àrea, amb una longitud d'uns 40 km a la rasa càrstica de prop de la mar Càspia. En el seu punt més baix a Vpadina Kaundy, es troba aproximadament a 134 metres sota el nivell del mar. És el punt més baix de l'Àsia central, Kazakhstan i l'antiga Unió Soviètica. També es coneix com la Depressió de Karagiye i la fossa de la muntanya de Karagiye.
La rasa es va formar amb pedra calcària soluble, dolomita i guix dissolt, formant sots, embuts i coves que finalment es va ensorrar. Avui en dia la rasa engloba moltes cingleres i desnivells i genera núvols de pluja provocats per l'aire que s'eleva per sobre d'ella. Hi ha un llac primaveral al sud-oest de la rasa i un rierol que ascendeix d'un pou perforat i desapareix de nou terra endins.
La rasa està habitada per muflons, guineus de les estepes, serps, llebres i voltors. És l'únic lloc de l'altiplà Mangyshlak on creixen, bolets i aquests són recollits per la població local.

## Referències

* 1 2 3 4 5 KAZAKHSTAN THE LAND OF WONDERS. Almaty: BW-KZ, 2009.
* ↑ Gall, Timothy L.; Hobby, Jeneen M. Worldmark Encyclopedia of the Nations: Asia & Oceania. Thomson Gale, 2007. ISBN 978-1-4144-1093-7. «%22Vpadina Kaundy%22.»

## Vegeu també

* Depressió del Caspi.
# Resolució 611 del Consell de Seguretat de les Nacions Unides

Plantilla:Infotaula Resolució ONU* La Resolució 611 del Consell de Seguretat de les Nacions Unides, aprovada el 25 d'abril de 1988 després de recordar la Resolució 573 (1985) i notant una denúncia de Tunísia contra Israel, el Consell va condemnar un atac a Tunísia el 16 d'abril de 1988, en què Khalil al-Wazir, un membre de l'Organització d'Alliberament de Palestina i fundador del partit polític Fatah, va ser assassinat.
El Consell va qualificar l'atac com una "violació flagrant de la Carta de les Nacions Unides" i va instar els Estats membres a prendre mesures per evitar que es produeixin aquests atacs contra la sobirania i la integritat territorial de tots els Estats. També va confirmar la seva determinació de prendre les mesures adequades per aplicar la resolució actual, demanant al Secretari General de les Nacions Unides que informés urgentment al Consell qualsevol novetat en la situació.
La resolució, que no va implicar explícitament a Israel en l'atac, va ser aprovada per 14 vots contra cap, amb l'abstenció dels Estats Units.

## Vegeu també

* Llista de resolucions del Consell de Seguretat de les Nacions Unides 601 a la 700 (1987 - 1991)
* Operació Cama de Fusta

## Enllaços externs

* PDF Text de la Resolució a UN.org
# Lèxic vilafranquí

Vilafranca és un poble que està molt prop d'Aragó i per això la gent al parlar té interferències castellanes.

## Mots populars

Paraules correctes que caracteritzen el lèxic d'aquest municipi.
Caletxa: És un camí de pedres estret, delimitat per parets de pedra en sec.
Artiga: Tros de terreny on sol hi haure una caseta i diferents cultius.
Perxi: Habitacions més altes d'una casa.
Farda: Esquirol.
Solsida: Enderroc, caiguda de parets de pedra.
Motxo: Pal de fregar.
Mançana: Poma.
Remorar: Renyir.
Combregar: Administrar el sagrament de l'eucaristia.
Arabogues: Aigua-neu.
Falsa: Pis més alt d'una casa.
Soriero: Persona xafardera.
Sagal/a: Noi/a de 10 a 15 anys.
Tavella: Bajoca.

## Referències bibliogràfiques

* 1 2 3 4 5 6 7 8 «Diccionari català-valencià-balear». Arxivat de l'original el 2004-08-26. [Consulta: 16 abril 2019].
* 1 2 3 4 5 «Diccionari normatiu valencià». [Consulta: 16 abril 2019].
# Anemonia

Anemonia és un gènere d'anemones de mar de la família dels actínids. Algunes de les espècies que comprèn, com A. viridis o A. sulcata, són comunes a les costes europees, tant a les atlàntiques com a les mediterrànies.

## Taxonomia

Se'n reconeixen les següents espècies:
* Anemonia alicemartinae (Häussermann & Försterra, 2001)
* Anemonia antilliensis (Pax, 1924)
* Anemonia cereus (Contarini, 1844)
* Anemonia chubutensis (Zamponi et Acuña, 1992)
* Anemonia clavata (Milne Edwards, 1857)
* Anemonia crystallina (Hemprich et Ehrenberg in Ehrenberg, 1834)
* Anemonia depressa (Duchassaing de Fonbressin et Michelotti, 1860)
* Anemonia elegans (Verrill, 1901)
* Anemonia erythraea (Hemprich et Ehrenberg in Ehrenberg, 1834)
* Anemonia gracilis (Quoy et Gaimard, 1833)
* Anemonia hemprichi (Klunzinger, 1877)
* Anemonia indica (Parulekar, 1968)
* Anemonia insessa (Gravier, 1918)
* Anemonia manjano (Carlgren, 1900)
* Anemonia melanaster (Verrill, 1901)
* Anemonia milneedwardsii (Milne Edwards, 1857)
* Anemonia mutabilis (Verrill, 1928)
* Anemonia natalensis (Carlgren, 1938)
* Anemonia sargassensis (Hargitt, 1908)
* Anemonia sulcata (Pennant, 1777)
* Anemonia viridis - Anemone de mar comuna (Forskål, 1775)

## Referències

* ↑ Menéndez Valderrey, J.L. "Anemonia viridis (Forskål, 1775)" Nº10. Asturnatura.com. Disponible en línia a: http://www.asturnatura.com/especie/anemonia-viridis.html.
* ↑ «WoRMS - World Register of Marine Species - Anemonia Risso, 1826» (en anglès).
# Component espectral

En telecomunicacions, el component espectral és qualsevol de les ones que es troben fora de l'interval de freqüències assignades a un senyal. Qualsevol forma d'ona es pot desmuntar en els seus components espectrals mitjançant l'anàlisi de Fourier o la transformada de Fourier. Per tant, la longitud d'una pulsació està determinada pels seus complexos components espectrals, que inclouen no només les seves intensitats relatives, sinó també les posicions relatives (fase espectral) d'aquests components espectrals.

## Vegeu també

* Amplada espectral
# Kharagpur

Kharagpur fou un estat tributari protegit al sud del Ganges al districte de Monghyr (Bihar). Al segle XVIII abraçava 24 parganes.
La nissaga reial fou fundada per un militar rajput, un soldat de fortuna que va enderrocar als originals propietaris khetauris per un acte d'alta traïció i, durant el regnat de Jahangir, el seu fill i successor va reforçar la seva posició convertint-se a l'islam i agafant muller entre la zanana imperial. Al segle XVIII amb la caiguda de l'Imperi mogol va esdevenir de fet independent encara que nominalment dependent del nawab de Bengala. Després de l'establiment del domini britànic a Bengala el 1765, els dominis dels rages de Kharagpur van esdevenir un zamindari, i foren progressivament venuts a trossos per pagar els retards en els pagaments de les taxes; la part principal fou comprada pel maharaja de Darbhanga.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Resolució 613 del Consell de Seguretat de les Nacions Unides

La Resolució 613 del Consell de Seguretat de les Nacions Unides, aprovada per unanimitat el 31 de maig de 1988 després de considerar un informe del Secretari General de les Nacions Unides sobre la Força de les Nacions Unides d'Observació de la Separació. El Consell va observar els seus esforços per establir una pau duradora i justa a l'Orient Mitjà, però també va expressar la seva preocupació per l'estat de tensió vigent a la zona.
La resolució va demanar a les parts implicades que implementessin immediatament Resolució 38 (1973), va renovar el mandat de la Força d'Observadors durant uns altres sis mesos fins al 30 de novembre de 1988 i va demanar al Secretari General que enviés un informe sobre la situació al final d'aquest període.

## Vegeu també

* Llista de resolucions del Consell de Seguretat de les Nacions Unides 601 a la 700 (1987 - 1991)

## Enllaços externs

* PDF Text de la Resolució a UN.org
# Lúč na Ostrove

Lúč na Ostrove és un poble i municipi d'Eslovàquia que es troba a la regió de Trnava, a l'oest del país.

## Història

La primera menció escrita de la vila es remunta al 1248.